- Կարծում եմ՝ միջնորդները շարունակաբար փորձ են անում նախապատրաստել հասարակություններին փոխզիջումների անհրաժեշտությանը: Դա արվել է դեռևս 2009 թվականից՝ մեծ ութնյակի Իտալիայում (Լ՛Աքվիլա) կայացած գագաթնաժողովի ժամանակ, իսկ այդ ակումբում էին ԵԱՀԿ Մինսկի խմբի երեք համանախագահ պետությունների ղեկավարները: Մինչև հայտնի իրադարձություններից հետո յոթնյակ դառնալը՝ նախագահները 4 անգամ հնչեցրել են փոխզիջման սկզբունքները: Այս առումով Հոգլանդը որևէ նոր բան չի ասել, այս հայտարարության մեջ որևէ նորություն չկա: Նա կրկնում է իր երկրի նախագահի և մեծ ութնյակի մնացած բոլոր պետությունների ղեկավարների դիրքորոշումը: